Document ID: /roh_data/filtered/fineweb-2-filterrobots_roh.jsonl.gz/65179

medaglia militara da l'armada austriaca per il barun Daniel von Salis (1826‒1919)
Vienna, 1849‒1867
Cun mo 14 onns è Daniel von Salis-Soglio entrà en l'academia d'inschigners da Vienna. Gia cun 19 onns è el daventà litinent. Quai è stà il cumenzament d'ina carriera remartgabla en servetschs austriacs. Durant ses temp militar n'ha el betg mo manà in regiment d'infantaria, era sin champ politic è el sa fatg meritaivel. Questa medaglia ha el obtegnì durant sia carriera en renconuschientscha da sias grondas prestaziuns.
Sco commember da la famiglia von Salis ha el pudì guardar enavos sin ina tradiziun militara extraordinaria. Fin en il 18avel tschientaner han ils von Salis prosperà sco nagin auter en il Grischun grazia al servetsch da mercenaris ed han occupà uffizis impurtants en Svizra ed a l'exteriur.